title: Χρήση των ΤΠΕ και άλλων εργαλείων σε παιδιά και εφήβους της ειδικής αγωγής για την ανάπτυξη των κοινωνικών τους δεξιοτήτων
title: Use of ICT and other tools for children and adolescents in special education for further development of their social skills
titleType: AlternativeTitle
Creators: name: Ζαχαροπούλου, Γεωργία-Μαρία
Publisher: name: Πανεπιστήμιο Δυτικής Αττικής
Year: 2023
Subjects: ΤΠΕ
Δεξιότητες 21ου αιώνα
Τεχνολογία πληροφορίων και επικοινωνίας
Κοινωνικές δεξιότητες

description: Εισαγωγή: Στις σύγχρονες πολυσύνθετες κοινωνίες οι εξελίξεις της τεχνολογίας έχουν διαμορφώσει καινούργιες συνθήκες που επηρεάζουν πολλαπλούς τομείς της καθημερινότητας. Τα μέλη που απαρτίζουν τις σημερινές κοινωνίες καλούνται να ανταποκρίνονται στα προβλήματα, να έχουν τις κατάλληλες επικοινωνιακές δεξιότητες, να διαχειρίζονται κριτικά τις πληροφορίες που λαμβάνουν, να συνεργάζονται για κοινούς στόχους, να αξιοποιούν αποτελεσματικά τους τεχνολογικούς πόρους και να κατακτούν διάφορες δεξιότητες ώστε να εμπλέκονται ενεργά και αποτελεσματικά ως μέλη της. Η καλλιέργεια τόσο των κοινωνικών, γνωστικών και συναισθηματικών δεξιοτήτων, όσο και των δεξιοτήτων του 21ο αιώνα θα πρέπει να αποτελεί βασικό στόχο της κοινωνίας της μάθησης από πολύ νωρίς, ώστε οι μαθητές να προετοιμάζονται με έναν τρόπο ικανοποιητικό για να αναλάβουν έναν ενεργό ρόλο ως πλήρη και ισότιμα μέλη των σύγχρονων κοινωνιών. Σκοπός: Σκοπός της παρούσας εργασίας είναι να διερευνηθεί κατά πόσο μπορεί να συμβάλλει η χρήση των ΤΠΕ και άλλων εργαλείων, όπως της τέχνης, για την ανάπτυξη των κοινωνικών δεξιοτήτων και δεξιοτήτων του 21ο αιώνα ιδιαίτερα στους μαθητές της ειδικής αγωγής. Εάν η ενσωμάτωση των ΤΠΕ και άλλων εργαλείων στην εκπαίδευση συμβάλλει στην επίτευξη του στόχου αυτού και ποια οφέλη προκύπτουν από την αξιοποίησή τους. Μέθοδος: Για τη διερεύνηση του θέματος χρησιμοποιήθηκε η μέθοδος της βιβλιογραφικής ανασκόπησης. Μελετήθηκαν διεθνής έρευνες και εμπειρικά δεδομένα των τελευταίων δεκαετιών. Αποτελέσματα: Μέσα από τη διεθνή βιβλιογραφία προκύπτει ο θετικός αντίκτυπος της χρήσης των ΤΠΕ, της τέχνης και άλλων εργαλείων για την ανάπτυξη των κοινωνικών δεξιοτήτων των μαθητών. Η όλη εκπαιδευτική διαδικασία αποκτά ένα ενδιαφέρον και δίνεται η ευκαιρία για ενεργή εμπλοκή των μαθητών να διευρύνουν τις ποίκιλες δεξιότητες (κοινωνικές, γνωστικές, συναισθηματικές και δεξιότητες του 21ο αιώνα). Η συμβολή των τεχνών στη μαθησιακή διαδικασία συμβάλλει στην ενίσχυση των κοινωνικών δεξιοτήτων, της φαντασίας, της δημιουργικότητας, της ενσυναίσθησης και της έκφρασης σκέψεων και συναισθημάτων. Τα οφέλη υπερτερούν έναντι των τυχόν αδυναμιών που μπορεί να υπάρξουν. Συμπεράσματα: H αξιοποίηση των ΤΠΕ και άλλων εργαλείων στην εκπαίδευση συμβάλλει στην άρση εμποδίων της μαθησιακής εμπειρίας των μαθητών της ειδικής αγωγής. Προάγει τον σεβασμό, την αποδοχή της διαφορετικότητας και τη συνεργατική μάθηση, παράλληλα καλλιεργούνται δεξιότητες κοινωνικές οι οποίες θα συνδράμουν σημαντικά στην αργότερη ενήλικη ζωή των μαθητών. Επιπροσθέτως διασφαλίζεται η ποιότητα της εκπαίδευσης, η προσβασιμότητα και διαμορφώνονται ενταξιακές πρακτικές. Tα οφέλη που προκύπτουν έναντι των κινδύνων υπερτερούν και σίγουρα υπάρχουν περιθώρια για μελλοντικές μελέτες οι οποίες αφορούν την αξιοποίηση των ΤΠΕ, της τέχνης και άλλων εργαλείων στην εκπαίδευση ως προς την ανάπτυξη διαφορών ειδών δεξιοτήτων, όπως για παράδειγμα είναι οι ακαδημαϊκές δεξιότητες, οι δεξιότητες επικοινωνίας, οι κοινωνικές δεξιότητες, οι δεξιότητες καθημερινής διαβίωσης κ.α.